Vjatšeslav tungis 12. juunil Rakveres kallale elukaaslasele. Esmalt ei andnud mees naisele maja võtmeid, nõudis temalt mobiiltelefoni üleandmist, ja kui naine seda ei teinud ning autosse istus, väänas Vjatšeslav telefoni nõudes naise sõrmed tagurpidi. Nähes, et telefoni naisel käes ei ole, püüdis ta naiselt ära võtta autovõtmed, kägistas ja tiris naise juustest kinni hoides autost välja. Ohver hakkas vastu ja püüdis end autovõtmega lüües kaitsta. Selle tulemusel õnnestus tal mehe haardest vabaneda ja jooksu panna. Mees sai aga naise Rakvere haigla parkla juures kätte ja võttis jõuga talt telefoni. Kätest väänamise, kaela muljumise ja juustest tirimisega põhjustas Vjatšeslav kannatanule valu.